RAPORT DE SPECIALITATE

la proiectul de hotărâre privind aprobarea modalitătii de valorificare și a prețului pentru cantitatea de 5 mc. buștean gater din partida 2100145400180 fond forestier proprietate publică a municipiului Satu Mare, administrat de

Ocolul Silvic Satu Mare

Reprezentanții Ocolul Silvic Satu Mare, administrator al fondului forestier proprietate publică a municipiului Satu Mare situat pe raza UAT Satu Mare și Viile Satu Mare, au depus cererea sub nr. 2282/13.07.2021 înregistrată la Primăria municipiului Satu Mare sub nr. 39019/13.07.2021, prin care solicită aprobarea modalității de valorificare și a prețului de vânzare pentru partida 2100145400180, masă lemnoasă fasonată. Precizează faptul că masa lemnoasă în cantitate de 5 mc. buștean gater propusă spre valorificare, provine din rărituri. Aceasta a provenit în urma exploatării masei lemnoase aprobate prin HCL*. nr. 47/25.02.2021 privind modul de valorificare și vânzare a unei cantități de 1108 mc, masă lemnoasă provenită din fondul forestier proprietate publică a municipiului Satu Mare, administrată de Ocolul Silvic Satu Mare.*

Rolul lucrărilor de rărituri este de a imprima sensul și ritmul reducerii numărului de exemplare din arboretele tinere în direcția dorită, asigurând structura optimă pentru dezvoltarea acestuia și a fiecărui exemplar destinat ajungerii la exploatabilitate, concomitent cu menținerea unei stări corespunzatoare de sănătate și care să asigure exercitarea deplină a funcțiilor prioritare și secundare speciale de protecție ce le-au fost atribuite prin amenajamentele silvice.

Stabilirea suprafețelor care necesită a fi parcurse anual cu astfel de lucrări se realizează în conformitate cu prevederile amenajamentelor silvice și ale stării de vegetație a arboretelor, evaluată în teren de personalul silvic. Potrivit ultimelor modificări aduse Codului Silvic, suprafața arboretelor prevăzută în amenajamentul silvic a fi parcursă cu lucrări de îngrijire și conducere este minimală.

Din punct de vedere strict economic, marea majoritate a acestor lucrări sunt consumatoare importante de resurse financiare, iar efectul lor favorabil se va obține mult mai târziu, peste zeci de ani (la vârsta exploatabilității), când recuperarea se poate face prin valorificarea produselor principale.

Valorificarea masei lemnoase este acţiunea de punere pe piaţă a masei lemnoase care se recoltează din fondul forestier proprietate publică, de către proprietari/administratori. Masa lemnoasă fasonată este una din modalităţile de valorificare putând fi vândută prin licitaţie publică și/sau vânzare directă.

În ceea ce privește modul de stabilire a prețul de pornire la licitație, fundamentarea are la bază prețul de referință aprobat prin Hotărârea Consiliului Local al municipiului Satu Mare nr.224/22.12.2020, *privind aprobarea prețurilor de referință și a volumului masei lemnoase destinată valorificării, producţia anului 2021, provenită din fondul forestier proprietatea publică a municipiului Satu Mare,* care este după cum urmează:

Coeficientul de piață a fost stabilit luându-se în considerare raportul mediu dintre prețul de adjudecare și prețul de referință pentru partizi similare din ultimul an. Prețul propus pentru valorificare este similar cu cel aprobat de alți proprietari de fond forestier, fiind unul pertinent.

Cu respectarea prevederilor art. 1 lit. x), art. 4 alin. (1) și ale art. 20 alin. (5) și (6) din Regulamentul aprobat prin HG. nr. 715/2017, Ocolul Silvic Satu Mare propune spre valorificare cantitatea de 5 mc. din partida 2100145400180 ca masă lemnoasă fasonată, prin licitație deschisă cu strigare.

Având în vedere toate cele ce preced apreciem îndreptățită solicitarea reprezentanților Ocolului Silvic Satu Mare

Proiectul de hotărâre privind „aprobarea modalitătii de valorificare și a prețului pentru cantitatea de 5 mc. buștean gater din partida 2100145400180 fond forestier proprietate publică a municipiului Satu Mare, administrat de Ocolul Silvic Satu Mare”, se înaintează Consiliului Local al Municipiului Satu Mare Satu Mare cu propunere de aprobare.

Director Executiv Şef Serviciu

Ursu Lucia Ziman Doina